
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αοίθ. 14605 Π) 

Ψήφιση Οργανισμού Εσω τερικής Υπηρεσίας (Ο.Ε. Συμ¬ 
βουλίου Περιοχής 5ης Εδαφικής Περιφέρειας Νομού 
Σερρών. 

Η ΑΝΑΠΛ. ΠΕΡ/ΚΟΥ Δ/ΝΤΗ Ν. ΣΕΡΡΩΝ 
Έχοντας υπόψη. 

1. Τις διατάξεις της παρ. 12 και 13 του άρθρου 48 του 
Ν.2218/1994. 

2. Τις διατάξεις της παρ. 5 του άρθρου 12 του Ν. 1188/81 
όπως αυτό αντικαταστάθηκε με την παρ. 5 του άρθρου 8 
του Ν.2307/1995. 

3. Τις διατάξεις του άρθρου 34 του Νόμου 2190/1994 
«Σύσταση ανεξάρτητης αρχής για την επιλογή προσωπι¬ 
κού και ρύθμιοη θεμάτων διοίκησης». 

4. Την αριθ. 2/1996 απόφαση του Δ.Σ. του Συμβουλίου 
περιοχής της 5ης εδαφικής περιφέρειας Νομού Σερρών 
με την οποία ψηφίζεται ο Οργανισμός Εσωτερικής 
Υπηρεσίας του Συμβουλίου περιοχής. 

5. Την αριθ. 7/13/27.6.1996 γνωμοδότηση του Υπηρη- 
σιακού Συμβουλίου του άρθρου 8 παρ. 4 του Ν.2307/ 
1995. 

6. Την αριθ. 939/3.5.96 απόφαση του Γενικού Γραμ¬ 
ματέα Περιφέρειας Κεντρικής Μακεδονίας με την οποία 
ορίζεται αναπληρωτής του Περιφερειακού Δ/ντή Νομού 
Σερρών η Νίκη Αντωνιάδου, προϊσταμένη Δ/νσης που υ¬ 
πηρετεί στην Περιφερειακή Διοίκηση του Νομού, αποφα¬ 
σίζουμε: 

Διαπιστώνουμε την με τις σύμφωνα με τις οικείες διατά¬ 
ξεις ψήφιση του Οργανισμού Εσωτερικής Υπηρεσίας του 
Συμβουλίου Περιοχής της 5ης Εδαφικής Περιφέρειας 
Νομού Σερρών που έγινε με την αριθ. 2/1996 απόφαση 


του Διοικητικού Συμβουλίου, ώστε αυτός να έχει ως εξής: 
Η υπηρεσία του Συμβουλίου Περιοχής αποτελείται από: 
Α. Δ/νση Διοικητικών και Οικονομικών Υπηρεσιών. 

Β. Δ/νση Τεχνικών Υπηρεσιών. 

Άρθρο 2ο 

Η Διεύθυνση του Συμβουλίου Περιοχής διαρθρώνονται 
ως εξής: 

Α. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ 
ΥΠΗΡΕΣΙΩΝ 

1. Τ μήμα Διοικήσεως: 

α) Γραφείο Προσωπικού, 
β) Γραφείο Νομικής Υπηρεσίας, 
γ) Γραφείο Πρωτοκόλλου - Δ/νοης Αρχείου, 
δ) Γ ραφείο Διοικητικού Συμβουλίου - Εκτελεστικής επι¬ 
τροπής. 

ε) Γ ραφείο Καθαριότητας. 

2. Τμήμα Οικονομικών Υπηρεσιών, 
α) Γ ραφείο Ταμείου. 

β) Γραφείο Λογιστηρίου, 
γ) Γ ραφείο Προσόδων, 
δ) Γραφείο Προμηθειών και αποθήκης, 
ε) Γ ραφείο Εισπρακτόρων. 

Β. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Τ μήμα πολιτικών εφαρμογών, 
α) Γ ραφείο Μελετών και Επίβλεψης έργων, 
β) Γ ραφείο Κτηματολογίου, 
γ) Γραφείο Δ/νσης εγγράφων όλης της Δ/νσης Τ.Υ. 
Αρχείου. 

δ) Γραφείο Προγραμματισμού και Ανάπτυξης, 
ε) Γραφείο Πληροφορικής και Γεωγραφικών 
Συστημάτων. 

Άρθρο 3ο 

Η οργανική σύνθεση και κατάταξη των θέσεων του προ¬ 
σωπικού του Συμβουλίου Περιοχής, σε κλάδους και ο κα¬ 
θορισμός των κατά κλάδο ειδικών τυπικών προσόντων 
διορισμού, γίνονται ως εξής: 

1. ΚΑΤΗΓΟΡΙΑ ΠΕ 

Α) Κλάδος ΠΕΙ Διοικητικός: 

Θέσεις τρείς (3) με βαθμούς Δ - Α. 

Τυπικό προσόν διορισμού στον εισαγωγικό βαθμό Δ’ ο- 

ρίζεται πτυχίο ή δίπλωμα νομικής ή πολιτικών επιστημών 
ή κοινωνιολογίας ή διοίκησης επιχειρήσεων Α.Ε.Ι. της η¬ 
μεδαπής ή πτυχίο ή δίπλωμα του Οικονομικού Πανεπι¬ 
στημίου Αθηνών ή του Παντείου Πανεπιστημίου Κοι¬ 
νωνικών και Πολιτικών Επιστημών ή του Πανεπιστημίου 
Πειραιώς ή Ανωτάτης Βιομηχανικής Σχολής Θεσαλλο- 
νίκης της ημεδαπής ή ισότιμο, αντίστοιχης ειδικότητας 
σχολών της αλλοδαπής. 

β) Κλάδος ΠΕ3 Πολιτικών Μηχανικών: Θέση μία (1) με 
βαθμούς Δ - Α. 

γ) Κλάδος ΠΕ6 Τοπογράφων: Θέση μία (1) με βαθμούς 
Λ-Α. 

δ) Κλάδος ΠΕ9 Γεωπόνων: Θέση μία (1) με βαθμούς Δ - 
Α. 

ε) Κλάδος ΠΕ14 Δασολόγων: Θέση μία (1) με βαθμούς 
Δ-Α. 

Γιά κάθε κλάδο τυπικό προσόν διορισμού στον εισαγω¬ 
γικό βαθμό Δ’ ορίζεται το ομώνυμο ή αντίστοιχο κατά ει¬ 
δικότητα πτυχίο ή δίπλωμα της σχολής Λογιστικής ΤΕΙ ή 
πληροφορικής (δΟΡΤ - ννΑΒΕ) ΤΕΙ ή τίτλος σπουδών α¬ 
ντίστοιχης ειδικότητας ισότιμων σχολών της ημεδαπής ή 
αλλοδαπής. 

3. ΚΑΤΗΓΟΡΙΑΔ.Ε. 

α) Κλάδος ΔΕ1 Διοικητικός: Θέσεις τρείς (3) με βαθ¬ 
μούς Δ-Α. 

Στα καθήκοντα των υπαλλήλων αυτών περιλαμβάνονται 
και οι εργασίες δακτυλογραφίας. 

β) Κλάδος ΔΕ2 Εποπτών καθαριότητας: Θέση μία (1) με 
βαθμούς Δ-Α. 

Προσόν διορισμού στον εισαγωγικό βαθμό Δ ορίζεται 
για μια πενταετία από την έναρξη, της ισχύος του Π.Δ. 
379/87 απολυτήριος τίτλος Λυκείου ή εξαταξίου γυμνασί¬ 
ου ή ισότιμου σχολείου ανεξάρτητα από ειδικότητα. 

γ) Κλάδος ΔΕ5 Εργοδηγών: Θέση μία (1) με βαθμούς Δ 
-Α. 

δ) Κλάδος ΔΕ6 Σχεδιαστών: Θέση μία (1) με βαθμούς Δ 
-Α. 

Τυπικό προσόν διορισμού στον εισαγωγικό βαθμό Δ' για 
κάθε κλάδο ορίζεται το πτυχίο μέσης Δημόσιας ή 
Τεχνικής - Επαγγελματικής Σχολής ειδικότητας σχεδια- 
σμού ή άλλης αναγνωρισμένης από το Κράτος σχολής και 
τριετής εμπειρία μετά την κτήση του απολυτηρίου τίτλου 
στην ειδικότητα του σχεδιαστού ή σε συναφή ειδικότητα. 
Για την συμπλήρωση της τριετούς εμπειρίας συνυπολογί¬ 
ζεται και ο χρόνος στρατιωτικής θητείας κατά τον οποίο ο 
στρατεύσιμος απασχολήθηκε σ' εργασίες της ειδικότη¬ 
τάς του σχεδιαστού. 

ε) Κλάδος ΔΕ28 χειριστών μηχανημάτων: Θέσεις τρείς 
(3) με βαθμούς Δ - Α. 

στ) Κλάδος ΔΕ29 οδηγών αυτοκινήτων: Θέσεις τρείς (3) 
με βαθμούς Δ - Α. 

Προσόν διορισμού στον εισαγωγικό βαθμό Δ’ για κάθε 
κλάδο ή ειδικότητα, ορίζεται ο ομώνυμος ή αντίστοιχος ή 
συναφής κατά ειδικότητα, απόλυτη ριος τίτλος τεχνικού - 
επαγγελματικού Λυκείου ή τεχνικής επαγγελματικής σχο¬ 
λής δευτεροβάθμιας εκπαίδευσης ή σχολής μαθητείας 
του ΟΑΕΔ ή άλλης ισότιμης σχολικής μονάδας της ημε¬ 
δαπής ή αλλοδαπής. 

ζ) Κλάδος ΔΕ38 προσωπικού Η/Υ: Θέση μία (1) χειρι¬ 
στών Η/Υ. 

Προσόν διορισμού στον εισαγωγικό βαθμό Δ’ για κάθε 
κλάδο ή ειδικότητα, ορίζεται ο ομώνυμος ή αντίστοιχος ή 
συναφής κατά ειδικότητα, απολυτήριος τίτλος τεχνικού - 


επαγγελματικού Λυκείου ή τεχνικής επαγγελματικής σχο¬ 
λής δευτεροβάθμιας εκπαίδευσης ή σχολής μαθητείας 
του ΟΑΕΔ του Ν.1346/83 (ΦΕΚ 46Α) ή άλλης ισότιμης 
σχολικής μονάδας της ημεδαπής ή αλλοδαπής και τριε- 
τής εμπειρία μετά την κτήση του απολυτηρίου τίτλου στην 
ειδικότητα ή σε συναφή ειδικότητα. 

4. ΚΑΤΗΓΟΡΙΑ Υ.Ε. 

α) Κλάδος ΥΕ16 εργατών: Θέσεις έξι (6) με βαθμούς Ε - 
Β. 

1. Τέσσερις (4) θέσεις εργατών καθαριότητας. 

2. Δύο (2) θέσεις εργατών συντήρησης οδών και διαφό¬ 
ρων τεχνικών έργων. 

Τ υπικό προσόν διορισμού στον εισαγωγικό βαθμό Ε’ ο¬ 
ρίζεται απολυτήριος τίτλος υποχρεωτικής εκπαίδευσης. 
Επίσης επιτρέπεται ο διορισμός στις θέσεις αυτές και α- 
πολυτηριούχων Δημοτικού Σχολείου, εφόσον αποφοιτή¬ 
σει μέχρι το έτος 1980. 

5. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

α) Θέση μία (1) με μηνιαία αντιμισθία δικηγόρου. 

Η πρόσληψη γίνεται με επιλογή ύστερα από προκήρυ¬ 
ξη, σύμφωνα με τις διατάξεις του Ν.1649/86 "Τροπο¬ 
ποίηση δ/ξεων του κώδικα των δικηγόρων και άλλες δια¬ 
τάξεις". 

Άρθρο 40 

Ο διορισμός, τα καθήκοντα, οι περιορισμοί, ο χρόνος 
δουλειάς, η αστική ευθύνη τα δικαιώματα, οι άδειες, οι με¬ 
ταβολές η υπηρεσιακή κατάσταση, οι ηθικές αμοιβές τα 
πειθαρχικά αδικήματα, οι ποινές, η λύση της υπαλληλικής 
σχέσης, η ιατροφαρμακευτική και νοσοκομειακή περί¬ 
θαλψη και όλα τα καθήκοντα που αφορούν τους υπαλλή¬ 
λους, προβλέπονται από τον οργανισμό αυτό, ρυθμίζο¬ 
νται από τις διατάξεις του Ν.1188/81 και όλων των Νόμων 
που εκδίδονται και έχουν εφαρμογή στο προσωπικό των 
Ο.Τ.Α. 

Άρθρο 5ο 

Οι αρμοδιότητες και τα αντικείμενα κάθε υπηρεσιακής 
μονάδας, καθορίζονται παρακάτω: 

1. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ 
ΥΠΗΡΕΣΙΩΝ: 

Ο Διευθυντής των Διοικητικών και Οικονομικών 
Υπηρεσιών προΐσταται του προσωπικού του Συμβουλίου 
Περιοχής που υπάγεται στην διεύθυνση αυτή. 

Παρακολουθεί την Νομοθεσία και τη Νομολογία που εν¬ 
διαφέρει το Σ.Π. και ενημερώνει τις Υπηρεσίες με ερμη¬ 
νευτικές εγκυκλίους, ελέγχει και εποπτεύει το προσωπικό 
της Δ/νσης και παρέχει οδηγίες και κατευθύνσεις. 
Παραλαμβάνει, αποσφραγίζει και χαρακτηρίζει την αλλη¬ 
λογραφία καιτην στέλνει στις αρμόδιες υπηρεσίες δια μέ¬ 
σου του γραφείου Πρωτοκόλλου. Τηρεί το εμπιστευτικό 
πρωτόκολλο και Αρχείο του Συμβουλίου θεωρεί τις κατα¬ 
στάσεις μισθοδοσίας και δαπάνη προμήθειας. 

Θεωρεί τα καταρτιζόμενα από τις Διοικητικές και 
Οικονομικές Υπηρεσίες έγγραφα με την μονογραφή του 
στα σχέδια αυτών πριν τα υπογράψει ο Πρόεδρος. 

Εκτός από τα καθήκοντα που περιγράφονται στον 
Ο.Ε.Υ. για τους Δ/ντές και Τμηματάρχες, ο Πρόεδρος με 
απόφασή του, μπορεί να αναθέσει και άλλα, που τυχόν θα 
προκόψουν από νέες νομοθετικές ρυθμίσεις για την 
Τ οπική Αυτοδιοίκηση. 

ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ ΠΡΟΪΣΤΑΜΕΝΟΣ 
Ο υπάλληλος που θα επιλεγεί από το Υπηρεσιακό 
Συμβούλιο, είναι Προϊστάμενος των Υπηρεσιών; 

Προσωπικού, Πρωτοκόλλου - Δ/νσης Αρχείου, Διοικητι¬ 
κού Συμβουλίου, Καθαριότητας, Νομικής Υπηρεσίας, 
Πληροφορικής. 

Συντονίζει τις υπηρεσιακές ανάγκες των γραφείων του 
τμήματος και εισηγείται στο Διοικητικό Συμβούλιο κάθε 
θέμα των παραπάνω υπηρεσιών. 

Επιβλέπει το προσωπικό και εισηγείται την τοποθέτηση 
αυτού, ανάλογα, με τις ανάγκες των υπηρεσιών για την 
καλύτερη λειτουργία του Σ. Π. Μελετά τους νόμους και 
φροντίζει για την εφαρμογή τους, καταρτίζει σε συνεργα¬ 
σία με τους Δ/ντές και Τμηματάρχες τα σχέδια 
Οργανισμών και Κανονισμών Εσωτερικής Υπηρεσίας. 

Φροντίζει για την εφαρμογή για την εφαρμογή του πει¬ 
θαρχικού δικαίου και ελέγχει, μονογράφοντας όλες τις α¬ 
ποφάσεις που αφορούν την πρόσληψη, απόλυση, συντα- 
ξιοδότηση και γενικά μεταβολές προσωπικού πριν υπο- 
γραφούν από τον πρόεδρο. 

Συνεργάζεται μετουςπροϊσταμένους των γραφείων και 
είναι υπεύθυνος για την καλή λειτουργία των υπηρεσιών 
και την εξυπηρέτηση των πολιτών. 

α. ΓΡΑΦΕΙΟ ΠΡΟΣΩΠΙΚΟΥ 

Τηρείτο Μητρώο των Υπαλλήλων του Σ.Π. διεκπεραιώ- 
νει κάθε εργασία που αφορά τους διορισμούς προαγω¬ 
γές, κανονικές άδειες, καταθέσεις, πειθαρχικές ποινές, α¬ 
πολύσεις, άδειες αναρρωτικές, έξοδα κηδείας, χορήγηση 
μισθολογικών κλιμακίων κ.λ.π. των υπαλλήλων. Τηρεί 
τους ατομικούς φακέλους όλου του προσωπικού του 
Συμβουλίου Περιοχής. 

Ασχολείται με την μελέτη και εφαρμογή των συλλογι¬ 
κών συμβάσεων εργασίας και δίνει κάθε αναγκαία πληρο¬ 
φορία για τη σωστή εφαρμογή αυτών. 

Ασχολείται με τη σύνταξη των απαιτούμενων δικ/κων 
για την απονομή σύνταξης στους υπαλλήλους. 

β. ΓΡΑΦΕΙΟ ΝΟΜ1ΚΗΣΥΠΗΡΕΣΙΑΣ 

Ασχολείται με κάθε νομικό θέμα που απασχολεί το Σ.Π. 
και διεκπεραιώνει κάθε έγγραφο που αφορά υπόθεση νο¬ 
μικού περιεχομένου. Ο δικηγόρος του Σ.Π. παρίσταται 

σταδικαστήριαγιατηνυποστήριξητωνσυμφερόντωντου 

Συμβουλίου, επεξεργάζεται από νομική άποψη συμβό¬ 
λαια, διακηρύξεις συμβάσεις κ.λ.π. και γνωμοδοτεί επί νο¬ 
μικών και υπηρεσιακών θεμάτων. 

γ ΓΡΑΦΕΙΟ ΠΡΩΤΟΚΟΛΛΟΥ ΔΙΕΚΠΕΡΑΙΩΣΗΣ ΚΑΙ 
ΑΡΧΕΙΟΥ 

Ασχολείται με τη παραλαβή, πρωτοκόλληση, ευρητη- 
ρίαση και συσχέτιση των εισερχομένων εγγράφων και τη¬ 
ρεί τα πρωτότυπα στο Αρχείο. 

Επιμελείται της τήρησης του γενικού Αρχείου του Σ.Π. 
και υποβάλλει προτάσεις για εκκαθαρίση αυτών που κρί- 
νονται ως άχρηστα. Από τον πρ/νο του γραφείου βεβαιώ¬ 
νεται το γνήσιο της υπογραφής της άρχουσας αρχής. 
Ασχολείται με τη δ/ση της αλληολογραφίας. 

δ. ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ- 
ΕΚΤΕΛΕΣΤΙΚΗΣ ΕΠΙΤΡΟΠΗΣ 

Βοηθάει τον Πρόεδρο στην κατάρτιση της ημερήσιας 
διάταξης του Διοικητικού Συμβουλίου και κοινοποιεί αυτή 
και τις διατάξεις του Κώδικα. Τηρεί πρακτικά των συνε¬ 
δριάσεων. 


Υποβάλλει αντίγραφα των αποφάσεων στην αρμόδια 
αρχή για τον έλεγχο της νομιμότητας. Τηρεί ευρετήριο α¬ 
ποφάσεων. Τηρεί τα πρακτικά της Εκτελεστικής Επιτρο¬ 
πής. Συντάσσει νομότυπα τις αποφάσεις της Εκτελε¬ 
στικής Επιτροπής και τις υποβάλλει στις αρμόδιες αρχές. 
Καταχωρεί τα πρακτικά σε ειδικό βιβλίο και τηρεί ευρετή¬ 
ριο αποφάσεων. 

ε. ΓΡΑΦΕΙΟ Ι^ΘΑΡΙΟΤΗΤΑΣ 

Επιμελείται της καθαριότητας του Συμβουλίου Περιο¬ 
χής και είναι υπεύθυνο για την περισυλλογή και αποκομι¬ 
δή των απορριμμάτων. Ο Πρ/νος εισηγείται τη λήψη κάθε 
μέτρου για την καλύτερη και οικονομικότερη λειτουργία 
της υπηρεσίας. 

ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Ο υπάλληλος που θα επιλεγεί για τη θέση του 
Προϊσταμένου των Οικονομικών Υπηρεσιών, είναι προϊ¬ 
στάμενος των γραφείων: Ταμείου, Λογιστηρίου, Προμη- 
θείων και αποθήκης. Προσόδων και Εισπρακτόρων. 
Φροντίζει για α) την κατάρτιση του προϋ/σμού και παρα¬ 
κολουθεί την εκτέλεση αυτού, β) την κατάρτιση του απο¬ 
λογισμού και την αποστολή στο Ελεγκτικό Συνέδριο, γ) τη 
βεβαίωση και είσπραξη των εσόδων του Σ.Π., δ) τον τρό¬ 
πο εκμετάλλευσης της περιουσίας του Σ.Π., ε) την ομαλή 
διενέργεια των προμηθειών. Εισηγείται για την επιβολή, 
κατάργηση, μείωση ή αύξηση των φόρων τελών δικαιω¬ 
μάτων και εισφορών, σύμφωνα πάντα με τις διατάξεις του 
Νόμου. Μελετά τους Νόμους και φροντίζει για την εφαρ¬ 
μογή τους για την έγκαιρη ενημέρωση των υπαλλήλων. 
Συντονίζει τις υπηρεσιακές ανάγκες των γραφείων του 
Τμήματος και εισηγείται στην άρχουσα Αρχή κάθε θέμα 
των παραπάνω υπηρεσιών. Επιβλέπει το προσωπικό και 
εισηγείται για την τοποθέτηση αυτού, ανάλογα με τις α¬ 
νάγκες των υπηρεσιών για την καλύτερη λειτουργία του 
Συμβουλίου Περιοχής. Συνεργάζεται με τους Προϊστα¬ 
μένους των γραφείων του Τμήματος και είναι υπεύθυνος 
για την καλή λειτουργία των υπηρεσιών και την εξυπηρέ¬ 
τηση των πολιτών και ελέγχει μονογράφοντας όλες τις α¬ 
ποφάσεις που αφορούν τις υπηρεσίες του τμήματος. 

1. ΓΡΑΦΕΙΟ ΤΑΜΕΙΟΥ 

Επιμελείται της κοινοποίησης των ατομικών ή ειδικών 
προσκλήσεων προς τους οφειλέτες και τη βεβαίωση των 
απευθείας βεβαιουμένων εσόδων του Σ.Π., όπως και της 
εκκαθάρισης των οφειλών των υπόχρεων. Εκκαθαρίζει τις 
οφειλές των υπόχρεων και εκδίδειτα σχετικά σημειώματα 
για την είσπραξη των διαφόρων τελών και δικαιωμάτων 
μέσα στο Συμβούλιο Περιοχής. Παίρνει τα νόμιμα μέτρα 
κατά των οφειλετών του Σ. Π. και γενικά κάθε μέτρο για την 
προστασία των συμφερόντων του Σ.Π. Ενεργεί τον έλεγ¬ 
χο κάθε φύσεως εισπράξεων, τακτοποιεί λογιστικά τις ει¬ 
σπράξεις που πραγματοποιούνται από τα αρμόδια όργα¬ 
να. Βγάζει χωριστά για κάθε παραλαβή χρημάτων τα σχε¬ 
τικά γραμμάτια παραλαβής με χρηματικό λογαριασμό 
τακτοποιητές είσπραξης, σύμφωνα με τις διατάξεις “περί 
οικονομικής διοίκησης και Λογιστικού των Δήμων και 
Κοινοτήτων" και παραδίδει αυτά στο αρμόδιο διαχειριστι¬ 
κό γραφείο για την εισαγωγή των εισπράξεων στο Ταμείο 
του Συμβουλίου κάνει τον έλεγχο των δικαιολογητικών 
που συνοδεύουν τα χρηματικά εντάλματα, σύμφωνα με 
τις διατάξεις "περί οικονομικής διοίκησις και Λογιστικού 
των Δήμων και Κοινοτήτων" Κάνει τις αποδόσεις των κρα- 

τήσεων προς τα δικαιούχο ταμεία. Συγκεντρώνει και κα¬ 
ταχωρεί στα σχετικά λογιστικά βιβλία τις εισπράξεις και 
τις πληρωμές του Σ.Π. Καταρτίζει τα μηνιαία Ταμειακά 
δελτία και στο τέλος κάθε χρόνου καταρτίζει τον απολο¬ 
γισμό των εσόδων και εξόδωντου Σ.Π. Κάνει όλες τις πλη¬ 
ρωμές σύμφωνα μετά χρηματικά εντάλματα που εκδίδο- 
νται. 

2. ΓΡΑΦΕΙΟ ΛΟΓΙΣΤΙΚΟΥ 

Επιμελείταιτης εκκαθάρισης και εντολής πληρωμής κά¬ 
θε δαπάνης του Σ.Π. Ειδικότερα ελέγχει τα δικαιολογητι- 
κά κάθε δαπάνης για να διαπιστώσει αν αυτά είναι πλήρη 
και σύμφωνα μετοΝόμο. Μετά τον έλεγχο των δικΑ^ων εκ¬ 
δίδει τα σχετικά χρηματικά εντάλματα και μέσα στα όρια 
των πιστώσεωντου προϋ/σμού. Μετά την υπογραφή των 
εντελμάτων από τους αρμοδίους τα πρωτότυπα στέλνο¬ 
νται στο ταμείο και τα στελέχη αφού καταχωρηθούν στα 
σχετικά βιβλία παραμένουν στο αρχείο. Καταρτίζει σε συ¬ 
νεργασία μαζί με τις αμόδιες υπηρεσίες του Σ.Π. τον 
Προϋπολογισμό και την εισηγητική Έκθεση αυτού. 
Παρακολουθεί γενικά την πορεία εκτέλεση του πρ/σμού, 
εισηγείται την αναμόρφωοη αυτού με την εγγραφή νέων 
εσόδων την ενίσχυση των ανεπαρκών και τη δημιουγία 
νέων πιστώσεων. Κάνει κάθε εργασία που αφορά θέματα 
πρ/σμού, τις προβλέψεις για την έκβαοη αυτού, σύμφωνα 
με τα αποτελέσματα από την πορεία της εκτέλεσης αυ¬ 
τού. Συντάσσει τις μισθολογικές καταστάσεις του προ¬ 
σωπικού, βάσει των στοχείων που δίδονται από το γρα¬ 
φείο Προσωπικού. Εκδίδει τις βεβαιώσεις και τα πιστ/κά 
που έχουν σχέση με τις αποδοχές πάσης φύσεως προσω¬ 
πικού. 

3. ΓΡΑΦΕΙΟ ΠΡΟΜΗΘΕΙΩΝ ΚΑΙ ΑΠΟΘΗΚΗΣ 

Στο γραφείο αυτό ανήκει αποκλειστικά η διενέργεια κά¬ 
θε πράξης που ανάγεται στην προμήθεια για τις ανάγκες 
των υπηρεσιών του Σ.Π. Φροντίζει για τη σύνταξη των 
προκηρύξεων διενέργειας των διαγωνισμών, την παρα¬ 
λαβή, τη διαφύλαξη και τη διάθεση του υλικού, σύμφωνα 
με τη διαδικασία που ορίζει ο Νόμος. 

4. ΓΡΑΦΕΙΟ ΠΡΟΣΟΔΩΝ 

Ασχολείται με την διαδικασία της βεβαίωσης, φόρων, 
τελών και δικαιωμάτων. Καταρτίζειτους βεβαιωτικούς κα¬ 
ταλόγους και τους στέλνει στον Ειδικό ταμία σύμφωνα με 
τις σχετικές δ/ξεις "Περί οικονομικής δ/σης και λογ/κού 
των Δήμων και Κοινότητων’. Παίρνει τις εκθέσεις ελέγχου 
των αρμοδίων εξωτερικών οργάνωντου Σ.Π. και αξιοποι- 
εί αυτές. Εισηγείται την επιβολή, κατάρτιση, μείωσηήαύ- 
ξηση των παραπάνω φόρωντελών και δικαιωμάτων και ει¬ 
δικότερα ελέγχει την έκταση των χώρων που χρησιμοποι¬ 
ούνται και προβαίνει σε περίπτωση διαπίστωσης χρήσης 
των χώρων χωρίς άδεια που δόθηκε στη σύνταξη βεβαιω¬ 
τικού καταλόγου μετά την απόφαση του Προέδρου και 
σύμφωνα με τις δ/ξεις που ισχύουν κάθε φορά για τη βε¬ 
βαίωση των εσόδωντου Σ.Π. Επιμελείται τη βεβαίωση του 
τέλους διαφήμισης, παίρνει και ελέγχει τις αιτήσεις, εκδί¬ 
δει, τις σχετικές άδειες και υπολογίζει το τέλος που ανα¬ 
λογεί, σύμφωνα με την κείμενη Νομοθεσία. 

Παίρνει και καταχωρεί σε ειδικό βιβλίο τις προσφυγές 
που υποβάλλονται από τους φορολογούμενους, συντάσ¬ 
σει τις αντίστοιχες εκθέσεις του άρθρου 5 παρ. 2 του Ν. 
25/76 και τις επισυνάπτει στις δικογραφίες με όλα τα σχε¬ 


τικά που αφορούν τη βεβαίωση. Επιμελείται και παρακο¬ 
λουθεί την άσκηση ή μη εφέσεων σε συνεργασία με το 
Γραφείο Νομικής Υπηρεσίας και της Εκτελεστικής 
Επιτροπής ενημερώνει το σχετικό βιβλίο προσφυγών και 
τηρεί αρχείο αποφάσεων διοικητικών δικαστηρίων και αρ¬ 
χείο δικογραφιών. Διεκεραιώνει κάθε εργασία για την ο¬ 
λοκλήρωση της απόκτησης κληροδοσιών και δωρεών α¬ 
κινήτων και τηρεί σχετικό αρχείο, συγκεντρώνει τους κά¬ 
θε φύσεως τίτλους της ακίνητης και της κοινόχρηστης 
περιουσίας του Σ.Π. Καταρτίζει φάκελο γι ακάθε ακίνητο 
του Σ.Π. που περιλαμβάνει όλα τα στοιχεία που θεμελιώ¬ 
νουν τα δικαιώματα επί του ακινήτου. Μεριμνά για την σύ¬ 
νταξη των διακηρύξεων των δημοπρασιών προς μίσθωση 
Δημοτικών και Κοινοτικών κτημάτωντου Σ.Π. 

5. ΓΡΑΦΕΙΟ ΕΙΣΠΡΑΚΤΟΡΩΝ 

Επιμελείται της είσπραξης των βεβαιουμένων εσόδων 
του Συμβουλίου Περιοχής. 

2. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

Ο Δ/ντής των Τ εχνικών Υπηρεσιών 

α. Διευθύνει τις σχετικές υπηρεσίες του Συμβουλίου 
Περιοχής στο σύνολό τους δίνοντας προς αυτές τις απαι- 
τούμενες κατευθύνσεις και εντολές των οποίων και ελέγ¬ 
χει την εφαρμογή, β. Μεριμνά για τη σύνταξη των προγ- 
γραμάτων των έργων και των προμηθειών της Τ.Υ. γ. 
Προβαίνει στον έλεγχο και τη θεώρηση των συστασσομέ- 
νων μελετών, έργων και προμηθειών, δ. Ενημερώνεται ε¬ 
πί των έργων τεχνικής φύσεως και των δραστηριοτήτων 
των Δήμων και Κοινοτήτων που ασκούν τεχνικές δραστη¬ 
ριότητες μέσα στα όρια του Σ.Π., ώστε να μπορεί να πα¬ 
ρέχει τεχνικές γνώσεις στον Πρόεδρο και στο Διοικητικό 
Συμβούλιο. Εισηγείτα ενέργειες που αποσκοπούν στη 
βελτίωση της εν γένει τεχνικής υποφομής του Σ.Π. ε. 
Μεριμνά για τησύμφωνη με τις κείμενες διατάξεις διενέρ¬ 
γειας των διαγωνισμών εκτέλεσης έργων και προμηθειών 
καθώς και για την παραλαβή αυτών, στ. Μεριμνά για την 
παροχή στοιχείων προς το αρμόδιο γραφείο για τη σύ¬ 
νταξη του πρ/σμού του Σ.Π. για την επίβλεψη πιστώσεων, 
αναμόρφωση ποστώσεων για την εκτέλεση έργων και 
προμηθειών και για τη λειτουργία των Τεχνικών 
Υπηρεσιών, ζ. Διαχειρίζεται τις πιστώσεις που διατίθενται 
για την εκτέλεση έργων και προμηθειών αρμοδιότητας 
Τεχνικών Υπηρεσιών. 

ΤΜΗΜΑ ΠΟΛΙΤΙΚΩΝ ΕΦΑΡΜΟΓΩΝ 

Προϊστάμενος: Ο Προϊστάμενος του τμήματος διευθύ¬ 
νει τη λειτουργία των γραφείων που υπάγονται στο τμήμα 
αυτό. Επιμελείται της συντάξεως και συντάσσει προμελέ¬ 
τες και μελέτες έργων και προμηθειών αρμοδιότητας του 
Τμήματος. Επιμελείταιτης εκτέλεσης, σύμφωνα μετις ι- 
σχύουσες διατάξεις "Περί εκτελέσεως Δημοτικών έργων 
και Προμηθειών" αρμοδιότητας του τμήματος. Μεριμνά 
για τη σύνταξη τευχών δημοπράτησης και χρονικού προ¬ 
γραμματισμού εκτέλεσης των έργων. Παρακολουθεί πι¬ 
στώσεις που διατίθενται για την εκτέλεση των έργων αρ- 
μοδιότητάςτου. Μεριμνά για την ενημέρωση του αρχείου 
των σχεδίων για τις ενδεχόμενες τροποποιήσεις κατά την 
κατασκευή. Μεριμνά για την συγκέντρωση και αποστολή 
αρμόδια των απαραίτητων στατιστικών και λογιστικών 
στοιχείων των έργων. Μεριμνά για την παράδοση στο αρ¬ 
μόδιο γραφείο Αρχείο της Δ/νσης. Τ.Υ., των φακέλων των 

έργων μετά την έγκριση του Πρωτοκόλλου οριστικής πα¬ 
ραλαβής και της σύνταξης του τελικού λογαριασμού αυ¬ 
τών. 

α. ΓΡΑΦΕΙΟ ΜΕΛΕΤΩΝ ΚΑΙ ΕΠΙΒΛΕΨΗΣ ΕΡΓΩΝ 

Φροντίζει για τη σύνταξη μελετών για κάθε φύσεως έρ¬ 
γων που εκτελούνται εργολαβικώς ή με αυτεπιστασία. 
Επιβλέπει και διεκπαιραιώνει κάθε διαδικασία που αφορά 
την εκτέλεση έργων ή προμηθειών ως η οργάνωση συ¬ 
νεργείου, η εγκατάσταση του εργολάβου, ο έλεγχος της 
σωστής εφαρμογής των όρων της σύμβασης για την ποι¬ 
οτικά καλή και σύμφωνα με τη μελέτη, εκτέλεση των έρ¬ 
γων ή παρακολούθηση της κανονικής προόδου των εργα¬ 
σιών, η παράδοση των υλικών, ο έλεγχος των επιμετρή¬ 
σεων, σύνταξη των λογαρισμών πληρωμής, η έγκαιρη 
σύνταξη και εισήγηση για έγκριση συγκριτικών πινάκων, η 
εφαρμογή του Νόμου περί αναπροσαρμογής τιμών και 
των σχετικό με το Νόμο τούτο εγκυκλίων και οδηγιών, η ε¬ 
πίλυση διαφορών με τους εργολάβους ή προμηθευτές, η 
σύνταξη απολογισμού έργων με αυτεπιστασία κατά τις 
κείμενες διατάξεις κ.λ.π. Τηρεί τους φακέλλους έργων με 
όλα τα στοιχεία σύμφωνα με τις διατάξεις του Νόμου πε¬ 
ρί εκτέλεση Δημοτικών και Κοινοτικών έργων, και αρχειο¬ 
θετεί τούτους με σύστημα εύκολης ανεύρεσης, παρακο¬ 
λούθησης, ενημέρωσης και συμπλήρωσης. Συγκεντρώ¬ 
νει στοιχεία για συμπλήρωση, συντήρηση και βελτίωση 
των έργων και υποβοηθεί τη διοίκηση του Σ.Π. με διαμόρ¬ 
φωση αυτών σε συγκεκριμένες προτάσεις, για τον καταρ¬ 
τισμό των τεχνικών προγραμάτων εκτελέσεων έργων. 
Συγκεντρώνει τις πληροφορίες και καταγγελίες για φθο¬ 
ρές στα έργα του Σ.Π. και επιμελείται της αμέσου επι¬ 
σκευής αυτών ή της έναρξης σε πρόγραμμα γενικό αντι¬ 
μετώπισης. 

β. ΓΡΑΦΕΙΟ ΚΤΗΜΑΤΟΛΟΓΙΟΥ 

Χειρίζεται άλατα θέματα σύνταξης, παροχής στοιχείων 
που έχουν σχέση με την εφαρμογή κτηματολογίου στο 
βαθμό που εμπίπτουν εκάστοτε στην αρμοδιότητα του 
Σ.Π. Υλοποιεί τον πολεοδομικό σχεδίασμά στα πλαίσια 
των εγεκριμένων Ζωνών Οικιστικού Ελέγχου (Ζ.Ο.Ε.) ή 
των Ειδικών Χωροταξικών Μελετών. 

γ. ΓΡΑΦΕΙΟ ΛΙΕΚΠ/ΣΗΣ ΕΓΓΡΑΦΩΝ ΟΛΗΣ ΤΗΣ Λ/ΝΣΗΣ 
Τ.Υ. - ΑΡΧΕΙΟΥ 

Τηρεί το Πρωτόκολλο αλληλογραφίας των Τ.Υ. 
Λιεκπεραιώνει και διακινεί την αλληλογραφία της Δ/νσης 
Τ.Υ. Τηρεί το Αρχείο της υπηρεσίας. Διεξέρχεται τις δια¬ 
δικασίας από την έγκριση της μελέτης τουέργου καιπρο- 
μήθειας μέχρι και του καθορισμού επιβλέποντος (περίλη¬ 
ψη διακήρυξης - δημοπρασία - υπογραφή συμβάσεως - 
καθορισμός επιβλέποντος). Τηρεί και ενημερώνει τα βι¬ 
βλία: α) μελετών, β) εκτελουμένων έργων και γ) πληρω¬ 
μών εκτελουμένων έργων ή προμηθείων και φροντίζει για 
την έγκαιρη αποστολή στο Λογιστήριο του Σ.Π. των 
δικ/κων (μελέτες αποφάσεις - συμβάσεις κ.λ.π.) για την 
πληρωμή των έργων 

δ. ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ 

Επιμελείται τη συγκέντρωση, επεξεγασία και τήρηση 
στατιστικών στοιχείων για την οικονομική, κοινωνική και 
πολιτιστική κατάσταση του Σ.Π. Συντάσσει τις απαραίτη¬ 
τες μελέτες για την αξιοποίηση των τοπικών πλουτοπα- 
ραγωγικών πόρων. Συντάσσει τα μεσοχρόνια και ετήσια 


τοπικά αναπτυξιακά προγράμματα του Σ.Π. Διευρευνάει 
τις πηγές χρηματοδότησης για προγράμματα και πρωτο¬ 
βουλίες που συγχρηματοδοτεί η Ευρωπαϊκή Ένωση και 
συντάσσει την κατάθεση των προτάσεων. Διατυπώνει 
προτάσεις για την ανάληψη συγκεκριμένων επενδυτικών 
και ανατττυξιακών πρωτοβουλιών, τόσο από φορείς του 
Δημοσίου, όσο και του ιδιωτικού τομέα. Καταρτίζει προ¬ 
γράμματα για την ευασσθητοποίηση, κινητοποίηση και ε¬ 
νημέρωση του τοπικού πληθυσμού σε θέματα προστα¬ 
σίας περιβάλλοντος. Συντάσσει προγράμματα για την 
τουριστική προβολή και διαφήμιση της περιοχής του Σ.Π. 
Διατυπώνει προτάσεις προς τους αρμόδιους φορείς, για 
τις επιμορφωτικές ανάγκες του τοπικού πληθυσμού. 

ε. ΓΡΑΦΕΙΟ ΠΛΗΡΟΦΟΡΙΚΗΣ ΚΑΙ ΓΕΩΓΡΑΦΙΚΩΝ ΣΥ¬ 
ΣΤΗΜΑΤΩΝ 

Αοχολείται με την οργάνωση και τον προγραμματισμό 
των υπηρεσιών του Συμβουλίου Περιοχής. 

ΑΡΘΡΟ 6 

α. Όσοι επιλέγονται Προϊστάμενοι από το Υπηρεσιακό 
Συμβούλιο τοποθετούνται με απόφαση του Προέδρου σε 
αντιστίχου επιπέδου οργανικές μονάδες για τρία χρόνια. 

Οι τοποθετούμενοι ως προϊστάμενοι εξακολουθούν να 
ασκούν τα καθήκοντα τους έως την τυχόν επαναεκλογή 
τους ή την τοποθέτηση νέου Προϊσταμένου. 

β. Η επιλογήτων Προϊσταμένων διευθύνσεως τμημάτων 
και αυτοτελών γραφείων του Σ.Π. θα γίνεται από υπαλλή¬ 
λους των κλάδων ΠΕ, ΤΕ, και ΔΕ. Ειδικά για τη θέση του 
Προϊσταμένου Δ/σηςτωνΤ.Υ. θα γίνεται από υπαλλήλους 
των κλάδων ΠΕ3 Πολιτικών Μηχανικών και ΠΕ6 Τοπο¬ 
γράφων. Τον προϊστάμενο που απουσιάζει ή κωλύεται α¬ 
ναπληρώνει στα καθήκοντα του ο Προϊστάμενος της αμέ¬ 
σως υποκείμενης οργανικής μονάδας κατά τη σειρά που 
οι υποκείμενες οργανικές μονάδες αναφέρονται στον πα¬ 
ρόντα οργανισμό. 

ΑΡΘΡΟ 7 

Κάθε εργαζόμενος στο Σ.Π. κατέχει μία συγκεκριμένη 
θέση εργασίας, ο τίτλος της οποίας αντιστοιχεί κατά το 
δυνατό στο πραγματικό της περιεχόμενο. Η ανάληψη από 
ένα εργαζόμενο της ευθύνης περισσοτέρων από μίας θέ¬ 
σεων εργασίας είναι δυνατόν να γίνει με απόφαση του 
Προέδρου του Συμβουλίου Περιοχής ή του Διοικητικού 
Συμβουλίου. 

ΑΡΘΡΟ 8 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του συγκεκριμέ¬ 
νου Συμβουλίου περιοχής σε περίπτωση μελλοντικής κά¬ 
λυψης των θέσεων, η οποία όμως δεν μπορεί να εκτιμηθεί 
επί του παρόντος. 

Η ισχύς του παρόντος Οργανισμού Εσωτερικής Υπη¬ 
ρεσίας του Συμβουλίου Περιοχής της 5ης Εδαφικής Περι¬ 
φέρειας Ν. Σερρών αρχίζει από την δημοσίευσή του στη 
Εφημερίδα της Κυβερνήσεως. 

Η παρούσα να δημοσιευθεί στη Εφημερίδα της 
Κυβερνήσεως. 

Σέρρες, 9 Σεπτεβρίου 1996 

Με εντολή Γ εν. Γ ραμ. Περιφ. Κεντρ. Μακεδονίας 
Η Διευθύντρια Εσωτερικού 
ΝΙΚΗ ΑΝΤΩΝΙΑΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 6048 

Έγκριση Ο.Ε.Χ. του Συμβουλίου Περιοχής 5ης Εδαφικής 
Περιφέρειας Ν. Χίου. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥΔ/ΝΤΗ ΧΙΟΥ 
Έχοντας υπόψη: 

1) Τις διατάξεις του άρθρου 12 του Ν, 1188/81, όπως 
τροποποιήθηκαν με τις διατάξεις του Ν. 1832/89 και στη 
συνέχεια με τις διατάξεις του άρθρου 8 παρ. 5 του Ν. 
2307/95. 

2) Τις διατάξεις του άρθρου 214του ΠΔ410/95 (ΔΚΚ). 

3) Τις διατάξεις του ΠΔ 370/87 και του ΠΔ 22/89 όπως 
συμπληρώθηκε με τις διατάξεις του άρθρου 8 του Ν. 
1900/90. 

4) Την αριθμ. 27/96 απόφαση του Διοικητικού 
Συμβουλίου του Συμβουλίου Περιοχής 5ης εδαφικής πε¬ 
ριφέρειας Ν. Χίου, με την οποία ψηφίσθηκε η σύνταξη του 
ΟΕΥτου Συμβουλίου Περιοχής και 

5) Τη σύμφωνη γνωμοδότηση του Υπηρεσιακού 
Συμβουλίου που διατυπώθηκε στο αριθμ. 4/96 πρακτικό 
αυτού, αποφασίζουμε; 

Εγκρίνουμε τον ΟΕΥ του Συμβουλίου Περιοχής 5ης 
Εδαφικής Περιφέρειας Ν. Χίου ως εξής; 

ΜΕΡΟΣ ΠΡΩΤΟ ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ 
ΥΠΗΡΕΣΙΩΝ 

Άρθρο 1 

Οι υπηρεσίες του Συμβουλίου Περιοχής 5ης Εδαφικής 
Περιφέρειας Ν. Χίου διορθώνονται ως ακολούθως. 

Α. ΓΕΝΙΚΗ ΔΙΕΥΘΥΝΗΣΥΠΗΡΕΣΙΩΝ 

I. Δ/νση Διοικητικών και Οικονομικών υποθέσεων, 
α. Γραμματεία Προέδρου - Διοικητικού Συμβουλίου 
β. Γραφείο Διοικητικής - Οικονομικής υπηρεσίας 

γ. Γραμματεία Κοινωνικών- Πολιτιστικών θεμάτων 

II. Διεύθυνση Τεχνικών έργων δικτύων υποδομής και κα¬ 
θαριότητας. 

α. Τεχνική Υπηρεσία. 

β. Τμήμα Υποδομών (Καθαριότητα, Ύδευση, Αποχέτευ¬ 
ση, Οδοποιίας κ.λ.π.). 

III. Γραφείο Προγραμματισμού και Ανάτττυξης. 
α. Γραμματεία Σχεδιασμού - Προγραμματισμού, 
β. Γραμματεία Οικ. Ανάτττυξης και Απασχόλησης. 

ΜΕΡΟΣ ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΚΑΤΑ ΤΟΜΕΙΣ 

Άρθρο 2 

I. Διεύθυνση Διοικητικών και Οικονομικών υποθέσεων. 
Αρμοδιότητες των διοικητικών και οικονομικών υπηρε¬ 
σιών είναι η διοικητική και γραμματειακή υποστήριξη των 
οργάνων,του Συμβουλίου Περιοχής κατά την άσκηση των 
καθηκόντωντους 

α. Γραμματεία Προέδρου - Διοικητικού Συμβουλίου. 
Στις αρμοδιότητες της ανήκουν: 

Προσωπική αλληλογραφία Προέδρου (τήρηση και διεκ¬ 
περαίωση). , , 

Προγραμματισμός συναντήσεων και επαφών Προέ¬ 
δρου. 

Παραλαβή υπηρ. φακέλλων για υπογραφή, παρακο¬ 
λούθηση όλης δραστηριότητας Συμβουλίου Περιοχής. 
Σύνταξη - γραφή - κοινοποίηση πρακτικών ΔΣ και Ε.Ε. 
Τμήμα τύπου και δημοσίων σχέσεων. 

Δημοσιεύσεις διακηρύξεων, ανακοινώσεων των υπηρε¬ 
σιών. 


Παρακολούθηση ημερήσιου τύπου, εντύπων και απο¬ 
δελτίωση. 

β. Γραφείο Διοικητικής - Οικονομικής υπηρεσίας. 
Αποστολή του είναι η: 

Τήρηση γενικού πρωτοκόλλου εισερχομένων και εξερ- 
χομένων εγγράφων. 

Τήρηση γενικού αρχείου. 

Θέματα προσωπικού, εφαρμογή όλων των νόμων και 
διαταγμάτων που αφορούν το πάσης φύσεως προσωπικό 
του Σ.Π. άσκηση αρμοδιοτήτων που απορρέουν από τον 
Κώδικα κατάστασης Δημοτικών και Κοινοτικών 
Υπαλλήλων (Ν. 1188/81) (Διορισμοί, άδειες, μεταβολές, 
ωράρια, κ.λ.π.). 

Κατάρτιση και παρακολούθηση πορείας εκτέλεσης 
προϋπολογισμού εσόδων - εξόδων (αναμορφώσεις, εγ¬ 
γραφή νέων εσόδων, συμπληρωματικές πιστώσεις, τήρη¬ 
ση αρχείου απολογισμών). 

Επιμέλεια και φροντίδα κινητής και ακίνητης περιου¬ 
σίας Σ.Π. διαχείριση παρακολούθηση, φύλαξη και διάθε¬ 
ση διαφόρων ειδών, εισηγείταιτην εκποίηση ή καταστρο¬ 
φή άχρηστου υλικού. 

Θέματα προμηθειών. 

Τήρηση όλων των βιβλίων και σχετικών που προβλέπο- 
νται από το νόμο. 

Διεξαγωγή δημοπρασιών, διαγωνισμών μέριμνα για την 

τήρηση όλων των νόμιμων διαδικασιών. 

Φροντίδα για την είσπραξη των φόρων τελών δικαιωμά¬ 
των και πάσης φύσεων εσόδων. 

Ενεργεί την έκδοση και έλεγχο όλων των ΧΕΠ φροισίζει 
τα πάσης φύσεως έξοδα και την πληρωμή των δικαιούχων 
σύμφωνα με το λογιστικό των Δήμων και Κοινοτήτων. 

Τηρεί όλα τα προβλεπόμενα από το νόμο βιβλία εσόδων 
- εξόδων. 

Κατάρτιση απολογισμού εσόδων εξόδων, σύνταξη στα- 
στικών πινάκων, ετησίων λογαριασμένων διαχείρισης ε¬ 
ξόδων κ.λ.π. 

Ευθύνη μηχανογράφησης και μηχανοργάνωσης των 
Υπηρεσιών Σ.Π. 

Παροχή υπηρεσιών στους δημότες (σχετικά με αστικο- 
δημοτική κατάσταση, καθαριότητα, μεταφορά μαθητών, 
οργάνωσης πολιτιστικών εκδηλώσεων, χορήγησης αδει¬ 
ών λειτουργίας καταστημάτων κ.λ.π.). 

Ενημέρωση πολιτών σε θέματα επαφών με δημόσιες υ¬ 
πηρεσίες και βελτώση λειτουργίας των υπηρεσιών του 
Σ.Π. καιτωνΟΤΑ μελών του. 
γ. Γραμματεία Κοινωνικών - Πολιτιστικών Θεμάτων. 

Στις αρμοδιότητες της. 

Μέριμνα για την προστασία προαγωγή της υγείας των 
δημοτών, την βελτίωση της υγειονομικής περίθαλψης 
τους κ.λ,π. 

Μέριμνα για την προστασία και αγωγή της οικογένειας 
και του παιδιού, των ηλικιωμένων, των ατόμων με ειδικές 
ανάγκες και των οικονομικά αδυνάτων. Στηρίζει την καλή 
λειτουργία των ιδρυμάτων, επιχειρήσεων, σωματείων κοι- 

νοφελούς χαρακτήρα. Παροχή κοινωνικών υπηρεσιών και 

προγραμμάτων για την μητέρα το παιδί κ.λ.π. 

Μέριμνα για την ενίσχυση και στήριξη της Παιδείας, 
υποβοήθηση του ρόλου των εκπαιδευτικών, λήψη μέτρων 
για την ενίσχυση σχολικών μονάδων κ.λ.π. 

Μέριμνα για την προαγωγή και ανάπτυξη του αθλητι¬ 
σμού, η ίδρυση κέντρων παροχής πολιτιστικών υπηρε¬ 
σιών και η διατήρηση και προβολή της πολιτκκικής κλη¬ 
ρονομιάς της περιοχής, η φροντίδα για την αξιοποίηση 

του ελεύθερου χρόνου των νέων και η μελέτη και αντιμετ- 
πωπιση των κοινωνικών τους προβλημάτων, η σύσφιξη 
και ανάπτυξη σχέσεων με τους απόδημους που κατάγο¬ 
νται απά την περιοχή. 

Άρθρο 3 

II. Διεύθυνση τεχνικών έργων, δικτύων υποδομής και κα- 
θαριάτητας. 

α. Τεχνική Υπηρεσία 

Αποστολή της μεταξύ άλλων είναι: 

Η εκπόνηση και επίβλεψη μελετών των πάσης φύσεως 
έργων. 

Η εκτέλεση και συντήρηση των έργων τοπικού χαρα¬ 
κτήρα. 

Η διενέργεια απαλοτριώσεων γιατην κατασκευή έργων. 

Η υλοπσίηση του πολεοδομικού σχεδιασμού στα πλαί¬ 
σια των εγκεκριμένων Ζωνών Οικοστικού Ελέγχου ή των 
Ειδικών Χωροταξικών Μελετών και τήρηση των δεδομέ¬ 
νων του Κτηματολογίου της Περιοχής τους όπως αυτά 
προκύπτουν από το συνολικό σχεδιασμό και την ολοκλη¬ 
ρωμένη διαχείριση του Εθνικού Κτηματολογίου. 

Η μέριμνα για την εκτέλεση και λειτουργία διακοινωτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

β. Τμήμα Υποδομών (Καθαριότης, Υδρευσης, Οδοποι¬ 
ίας κ.λ.π.) 

Αρμοδιότητα του τμήματος εκτός των άλλων: 

Η καλή λειτουργία, συντήρηση και επίβλεψη των δι¬ 
κτύων ύδρευσης αποχέτευσης. 

Η αποκομμιδή διάθεση και διαχείριση των απορριμάτων 
στην περιοχή και γενικά η καλή λειτουργία της υπηρεσίας 
καθαριάτητας. 

Η εκτέλεση και συντήρηση έργων οδοποιίας. 

Άρθρο 4 

III. Γραφείο Προγραμματισμού και Ανάπτυξης 

Αρμοδιότητες του τμήματος είναι η εκπόνηση σχεδίων 

προγραμμάτων, έργων και μέτρων οικονομικής, κοινωνι¬ 
κής και πολιτιστικής ανάπτυξης του Συμβουλίου περιοχής 
καθώς η υποβοήθηση του ανθρώπινου παράγοντα γιατην 
καλύτερη οργάνωση της εργασίας και της απασχόλησης 
του. 

α. Γραμματεία Σχεδιασμού - Προγραμματισμού 

Η συγκέντρωση επεξεργασία και τήρηση στατιστικών 
στοιχείων για την οινονομική, κοινωνική και πολιτιστική 
κατάσταση της περιοχής. 

Η παρακολούθηση των προγραμμάτων που αφορούν 
την κοινωνικ ,<αι πολιτιστική ανάπτυξη και βελτίωση της 
ποιότητας ζο>'ις. 

Η διατύπωση προτάσεων και η κατάρτιση αναπτυξια¬ 
κών προγραμμάτων της περιοχής. 

Η διαχείριση χρηματοδοτήσεων από το Πρόγραμμα 
Δημοσίων Επενδύσεων και από τους πόρους των προ¬ 
γραμμάτων της Ευρωπαϊκής Ένωσης που αφορούν την 
περιοχή. 

Η μέριμνα για την προστασία του περιβάλλοντος σε θέ¬ 
ματα διακοινοτικής και διαδημοτικής σημασίας. 

β. Γ ραμματεία Οικ. Ανάπτυξης και Απασχόλησης 

Έργο της γραμματείας αυτής είναι μεταξύ άλλων: 

Προστασία και ανάπτυξη φυτικής και ζωικής παραγω¬ 
γής και υποβοήθηση αγροτών και κτηνοτρόφων για την 
βελτίωση της εργασίας ταυ και την καλύτερη οργάνωση 
των γεωργικών και κτηνοτροφικώντους εκμεταλεύσεων. 


Συνεργασία με Ναυτιλιακούς φορείς και ναυτεργατικές 
οργανώσεις για την ενίσχυση, προστασία του εισοδήμα¬ 
τος των ναυτικών και την επίλυση των προβλημάτων τους. 

Όσες αρμοδιότητες και αντικείμενα δεν κατονομάζο¬ 
νται στο παρόν άρθρο καθορίζονται με απόφαση Πρόε¬ 
δρου. 

ΜΕΡΟΣ ΤΡΙΤΟ ΜΟΝΙΜΟ ΠΡΟΣΩΠΙΚΟ 
Κεφάλαιο Α’ 

Άρθρο 5 

Οι θέσεις των υπαλλήλων του Σ.Π. 5ης Εδαφικής 
Περιφέρειας Ν. Χίου διακρίνονται στις εξής κατηγορίες: 
α. Πανεπιστημιακής Εκπαίδευσης (ΠΕ). 
β. Τεχνολογικής Εκπαίδευσης (ΤΕ). 
γ. Δευτεροβάθμιας Εκπαίδευσης (ΔΕ), 
δ. Υποχρεωτικής Εκπαίδευσης (ΥΕ). 

Άρθρο 6 

Οι θέσεις των υπαλλήλων ταυ Σ.Π. 5ης Εδαφικής 
Περιφέρειας Ν. Χίου διακρίνονται στο εξής κλάδους κατά 
κατηγορία. 

1. Στην κατηγορία Πανεπιστημιακής Εκπαίδευσης (ΠΕ) 
υπάγονται οι εξής κλάδοι: 

α. Κλάδος ΠΕ1 Διοικητικών - Οικονομικών, 
β. Κλάδος ΠΕ3 Πολιτικών Μηχανικών, 
γ. Κλάδος ΠΕ4 Αρχιτεκτόνων Μηχανικών, 
δ. Κλάδος ΠΕ 12 Χημικών, 
ε. Κλάδος ΠΕ 9 Γεωπόνων. 

2. Στην κατηγορία Τεχνολογικής Εκπαίδευσης (ΤΕ) υ¬ 
πάγονται οι εξής κλάδοι: 

α. Κλάδος ΤΕ2 Κοινωνικών Λειτουργών, 
β. Κλάδος ΤΕ3 Τεχνολόγών Πολτικών Μηχανικών, 
γ. Κλάδος ΤΕ8 Αδελφών Νοσοκόμων, 
δ. Κλάδος ΤΕ 17 Διοικητικών - Λογιστών. 

3. Στην κατηγορία Δευτεροβάθμιας Εκπαιδεύσης (ΔΕ) 
υπάγονται οι εξής κλάδοι: 

α. Κλάδος ΔΕΙ Διοικητικών - Οικονομικών. 

β. Κλάδος ΔΕ5 Δομιών έργων. 

γ. Κλάδος ΔΕ23 Ειδ. προσωπικού. 

δ. Κλάδος ΔΕ 28 Χειριστών μηχανημάτων έργων. 

ε. Κλάδος ΔΕ 29 Οδηγός Αυτ/των. 

στ. Κλάδος ΔΕ30 Τεχνιτών. 

4. Στην κατηγορία Υποχρεωτικής Εκπαίδευσης (ΥΕ) υ¬ 
πάγονται οι εξής κλάδοι: 

α. Κλάδος ΥΕ1 Κλητήρων Θυρωρών - Γενικών 
Καθηκόντων. 

β. Κλάδος ΥΕ 16 Προσωπικό Καθαριότητας Εσωτερικών 
χώρων. 

γ. Κλάδος ΥΕ 16 Οδοκαθαριστές. 

δ. Κλάδος ΥΕ16 Εργάτες γενικών καθηκόντων. 

Άρθρο 7 

Εισαγωγικός και καταληκτικός βαθμός 

1. Εισαγωγικός βαθμός των υπαλλήλων των κλάδων 
Πανεπιστημιακής, Τεχνολογικής και Δευτεροβάθμιας 
Εκπαίδευσης, είναι ο Δ' και καταληκτικός ο Α’, με εξαίρε¬ 
ση του αποφοίτους της ΕΣΔΔ (Εθνικής Σχολής Δημόσιας 
Διοίκησης) για τους οποίους εισαγωγικός βαθμός είναι ο 
Β’. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης είναι ο βαθμός Ε’ και κατα¬ 
ληκτικός αυτών ο Β'. 

Κεφάλαιο Β’ 

Άρθρο 8 

Τα προσόντα διορισμού για κάθε κλάδο προσωπικού εί¬ 
ναι αυτά που προβλέπονται από την νομοθεσία και η κα¬ 
τανομή των θέσεων προσωπικού κατά υπηρεσιακή μονά¬ 
δα γίνεται με απόφαση προέδρου. 

Άρθρο 9 

Ο αριθμός των θέσεων προσωπικού κατά κλάδο και κα¬ 
τηγορία έχει ως εξής: 

α. Κλάδος ΠΕ1 Διοικητικών - Οικονομικών: Δύο (2) θέ¬ 
σεις. 

β. Κλάδος ΠΕ3 Πολιτικών Μηχανικών: Μία (1) θέση, 
γ. Κλάδος ΠΕ 4 Αρχιτεκτόνων Μηχανικών: Μία (1) θέση, 
δ. Κλάδος ΠΕ9 Γεωπόνων: Μία (1) θέση, 
ε. Κλάδος ΠΕ12 Χημικών: Μία (1) θέση, 
στ. Κλάδος ΤΕ2 Κοινωνικών Λειτουργών: Μία (1) θέση, 
ζ. Κλάδος ΤΕ3 Τεχνολόγων Πολιτικών Μηχανικών: Μία 
(1) θέση. 

η. Κλάδος ΤΕ8 Αδελφών Νοσοκόμων: Μία (1) θέση, 
θ. Κλάδος ΤΕ17 Διοικητικών - Λογιστών: Μία (1) θέση, 
ι. Κλάδος ΔΕΙ Διοικητικών - Οικονομικών: Έξη (6) θέ¬ 
σεις. 

ια. Κλάδος ΔΕ5 Δομικών Έργων: Μία (1) θ^. 
ιβ. Κλάδος ΔΕ23 Ειδικού προσωπικού: Δύο θέσεις, 
ιγ. Κλάδος ΔΕ28 Χειριστών μηχανημάτων έργων: Μία 
(1) θέση. 

ιδ. Κλάδος ΔΕ29 Οδηγών Λυτ/των: Τέσσερις (4) θέσεις, 
ιε. Κλάδος ΔΕ30 Τεχνιτών Λυτ/των: Τέσσερις (4) θέσεις. 


ιστ. Κλάδος ΥΕ1 Κλητήρων - θυρωρών - Γενικών καθη¬ 
κόντων: Μία (1) θέση. 

ιζ. Κλάδος ΥΕ16 Προσωπικό καθ/τας εσωτερικών χώ¬ 
ρων: Μία (1) θέση. 

ιη. Κλάδος ΥΕ16 Οδ/στών: Τέσσερις (4) θέσεις. 

ιθ. Κλάδος: ΥΕ16 Εργάτες Γενικών καθηκόντων: Οκτώ 
(8) θέσεις. 

Άρθρο 10 

Ως προϊστάμενοι των διοικητικών και οικονομικών και 
τεχνικών υπηρεσιών επιλέγονται υπάλληλοι Πανεπιστη¬ 
μιακής, Τεχνολογικής και Δευτεροβάθμιας Εκπαίδευσης 
και ο ορισμόςτους γίνεται από το υπηρεσιακό συμβούλιο. 

Άρθρο 11 

Τρόπος πληρωμής των θέσεων 

Η πλήρωση των θέσεων μπορεί να γίνει πρόσληψη, με¬ 
τάταξη ή απόσπαση προσωπικού σύμφωνα με τις κείμε¬ 
νες διατάξεις. 

Η παρούσα απόφαση πήρε αύξοντα αριθμό 27/1996. 

Η απόφαση αυτή θα προκαλέσει δαπάνη στον Προϋ¬ 
πολογισμό του ΣΠ το ύψος της οποίας θα ανέλθει στα 
174.200.000 δρχ. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Χίος, 4 Σεπτεμβρίου 1996 

Ο Αναπληρωτής 
Περιφερειακού Διευθυντή 
ΓΕΩΡΓΙΟΣ ΚΟΥΝΆΚΆΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



